මේ රටේ කිසිදු පවුලක නොමැති එකමුතුකමක්, සමගියක්, බලවන්ත බවක් රාජපක්ෂ පවුල තුළ තිබෙනා බවත්, මුළු ලොවම එකලු කරමින් ගලා බස්නා සිවු මහා ගංඟා වැනි මේ රාජපක්ෂවරු රටට සම්පතක් යැයි මහජන සම්බන්ධතා හා මහජන කටයුතු පිළිබඳ ඇමැති ආචාර්ය මර්වින් සිල්වා මහතා පැවැසීය.හෙතෙම එසේ කීවේ ජනාධිපති මහින්ද රාජපක්ෂ මහතාගේ ජන්ම දිනය හා පදවි ප්‍රාප්ති දෙවන වසර සිහි කරමින් කැලණිය ප්‍රදේශයේ පැවති උත්සව කීපයක් හා ව්‍යාපෘති රැසක් ආරම්භ කරමින් පැවති උත්සව සභා අමතමිනි.නීතිඥ පුෂ්පා රාජපක්ෂ මහත්මියගේ ප්‍රධානත්වයෙන් කැලණිය වරාගොඩවත්ත, දළුගම්ගොඩ හා කිරිබත්ගොඩ ප්‍රදේශයන්හි මේ උත්සව පැවැත්විණි.ඇමැතිවරයා මෙසේද කීවේය.එක්තරා කාලයක මා හා පාතාලය අතර මහා සම්බන්ධතාවක් ඇති යැයි විපක්ෂය චෝදනා කළා.